CELEX: 32019D2071
Language: ro
Date: 2019-12-05 00:00:00
Title: Decizia (UE) 2019/2071 a Parlamentului European și a Consiliului din 5 decembrie 2019 de numire a Autorității Europene pentru Protecția Datelor

6.12.2019   
               
               
                  RO
               
               
                  Jurnalul Oficial al Uniunii Europene
               
               
                  LI 316/1
               
            
         DECIZIA (UE) 2019/2071 A PARLAMENTULUI EUROPEAN ȘI A CONSILIULUI
         din 5 decembrie 2019
         de numire a Autorității Europene pentru Protecția Datelor
         PARLAMENTUL EUROPEAN ȘI CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (1), în special articolul 53 alineatul (1),
         având în vedere lista de candidați alcătuită de Comisia Europeană la 30 octombrie 2019, în conformitate cu articolul 53 alineatul (1) din Regulamentul (UE) 2018/1725, în urma unui anunț public de depunere a candidaturilor în vederea numirii persoanei care exercită Autoritatea Europeană pentru Protecția Datelor,
         întrucât:
         
                     (1)
                  
                  
                     Prin Decizia 2014/886/UE a Parlamentului European și a Consiliului (2), domnul Giovanni BUTTARELLI a fost numit în calitatea de Autoritate Europeană pentru Protecția Datelor și domnul Wojciech Rafał WIEWIÓROWSKI a fost numit în calitatea de adjunct al autorității, pentru perioada 4 decembrie 2014-5 decembrie 2019.
                  
               
                     (2)
                  
                  
                     Domnul Giovanni BUTTARELLI a decedat la 20 august 2019. În conformitate cu articolul 100 alineatul (4) din Regulamentul (UE) 2018/1725, adjunctul autorității a înlocuit prin urmare persoana care exercită Autoritatea Europeană pentru Protecția Datelor pentru durata rămasă a mandatului adjunctului autorității, care încetează la 5 decembrie 2019.
                  
               
                     (3)
                  
                  
                     Persoana care exercită Autoritatea Europeană pentru Protecția Datelor urmează să fie numită de Parlamentul European și Consiliu, de comun acord, pentru o perioadă de cinci ani începând cu 6 decembrie 2019,
                  
               ADOPTĂ PREZENTA DECIZIE:
         
            Articolul 1
            Domnul Wojciech Rafał WIEWIÓROWSKI este numit în calitatea de Autoritate Europeană pentru Protecția Datelor pentru perioada cuprinsă între 6 decembrie 2019 și 5 decembrie 2024.
         
         
            Articolul 2
            Prezenta decizie intră în vigoare la 5 decembrie 2019.
         
         
            Adoptată la Bruxelles, 5 decembrie 2019.
            
               
                  Pentru Parlamentul European
               
               
                  Președintele
               
               D. M. SASSOLI
            
            
               
                  Pentru Consiliu
               
               
                  Președintele
               
               M. LINTILÄ
            
         
         
            (1)  JO L 295, 21.11.2018, p. 39.
         
            (2)  Decizia 2014/886/UE a Parlamentului European și a Consiliului din 4 decembrie 2014 de numire a Autorității Europene pentru Protecția Datelor și a adjunctului acesteia (JO L 351, 9.12.2014, p. 9).